عبد الباری

پروفیسر عبد الباری (ہندی : प्रोफ़ेसर अब्दुल बारी؛ 1892ء-1947ء) ایک بھارتی تعلیمی اور سماجی مصلح تھے۔ ان کی پیدائش بہار کے گاؤں شاہ آباد ضلع جہاں آباد میں 1892ء میں ہوئی۔ انہوں نے 1918ء میں گریجیوشن کی تعلیم کے بعد، تاریخ میں 1920ء میں ماسٹرز کی تعلیم جامعہ پٹنہ سے حاصل کی۔ انہوں نے بہار کے نیشنل کالج، جو اس وقت مہاتما گاندھی کی سودیشی تحریک کے تحت شروع کیا گیا تھا، 1921ء میں پروفیسر کے طور پر شمولیت اختیار کی۔
 زندگی کے بہت شروع سے ہی ان کے دماغ میں تعلیمی بیداری کے ذریعہ بھارتی معاشرے میں سماجی اصلاحات لانے، سماجی عدم مساوات، نسلی خلل دور کرنے کا خیال تھا۔ انہوں نے غلامی سے آزاد بھارت کا ایک خواب دیکھا تھا۔ جس کے نتیجے میں وہ بھارت میں مزدور یونین کے بانی بنے۔ انہوں نے تحریک آزادی میں حصہ لیا اور آخر میں ملک کی راہ میں اپنی جان قربان کی۔ انہوں نے بہت سے آزادی کی تحاریک میں ڈاکٹر راجندر پرساد کے ساتھ حصہ لیا تھا۔  پروفیسر عبد الباری کی پہلی برسی کے موقع پر ڈاکٹر راجندر پرساد نے ان کی کاویشوں کو یاد کرتے ہوئے ایک پیغام 22 مارچ، 1948ء کو لکھا جو مزدور آواز میں شائع ہوا۔.

زندگی کے اہم سنگ میل 
 1892ء میں بہار کے ضلع بھوجپور کے گاؤں شاہ آباد میں پیدائش
 والد کا نام محمد قربان علی
 پٹنہ کالج، جامعہ پٹنہ سے ماسٹر آف آرٹس کی سند
 1917ء میں مہاتما گاندھی سے ان کی بہار دورے کی دوران پہلی ملاقات
 1921ء، 1922ء اور 1942ء کے تحاریک آزادی کی جدوجہد میں، بہار، اڑیسہ اور بنگال کے مزدوروں کو متحد کرنے میں فعال کردار ادا کیا
 1922ء کے عدم تعاون تحریک میں ڈاکٹر راجندر پرساد کی ساتھ شمولیت
 1921ء میں صداقت آشرم میں قومی سطح کے کالج کا قیام عمل میں آیا، جس کے ڈاکٹر راجندر پرساد پرسنپل اور عبد الباری پروفیسر بنے
 1936ء کے صوبائی انتخابات میں آپ بہار کے ایک رکن اسمبلی کے طور پر منتخب کیے گئے
 1937ء میں بہار کی پہلی کانگریس حکومت اور آپ بہار اسمبلی کے نائب اسپیکر بنے
 ڈاکٹر راجندر پرساد کی صدارت میں بنی بہار لیبر انکیوائری کمیٹی کے نائب صدر منتخب
 نیتاجی شبھاس چندر بوس، جو اس وقت جمشید پور لیبر اسوسیئشن کے صدر تھے، کی درخواست پر جمشید پور لیبر اسوسیئشن کی قیادت کرنے کا فیصلہ کیا
 ٹسکو (اب ٹاٹا سٹیل) کے انتظام کے ساتھ 1937ء میں پہلی تاریخی معاہدہ۔
 1942ء کے بھارت چھوڑو تحریک میں شمولیت
 1946ء میں بہار پردیش کانگریس کمیٹی کے صدر منتخب
 1947ء پٹنہ میں فساد پھیلا
 گاندھی جی کے ائمہ پر جمشید پور سے پٹنہ کے لیے روانہ
 28 مارچ 1947ء فتوحہ ریلوے کراسنگ کے نزدیک گولی مار کر قتل کر دئے گے
 پیرموہنی قبرستان، پٹنہ میں مدفون
 1936ء تا 1947 ٹاٹا ورکس یونین کے صدر رہے

حوالہ جات

بیرونی روابط 
 ٹاٹا ورکس یونین کا موقع
 The Politics of the Labour Movement: An Essay on Differential Aspirations
 پروفیسر عبد الباری ٹکنیکل سنٹر
 ٹاٹا ورکس یونین کا عبد الباری کو خراج عقیدت
 شاہ باد کے بارے میں

مدونات 

1892ء کی پیدائشیں
1947ء کی وفیات
انڈین نیشنل کانگریس کے سیاست دان
بھارتی اشتراکیت پسند
بھارتی مسلم شخصیات
بھارتی مقتولین
بہار سے انڈین نیشنل کانگریس کے سیاست دان
بہاری شخصیات
جمشید پوری شخصیات
گاندھیائی شخصیات
ہندوستانی سیاست
ہندوستانی سیاستدان
ہندوستانی مقتول
بہار میں مقتول شخصیات
بہار سے آزادی ہند کے فعالیت پسند
بیسویں ویں صدی کے ہندوستانی مسلمان